stanford-oval/wikipedia huggingface dataset:
Sebastian Szymański

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 10. toukokuuta 1999
Syntymäpaikka: Biała Podlaska, Puola
Pelipaikka: keskikenttäpelaaja
Pituus: 174 cm
Lempinimi: Szymi
Seura
Seura: Fenerbahçe
Junioriseurat
2005–2013: TOP 54 Biała Podlaska
2013–2015: Legia Varsova
Seurat
| Vuodet | Seura | O | (M) |
| 2015–2017 | Legia II Varsova | 23 | (5) |
| 2016–2019 | Legia Varsova | 65 | (7) |
| 2019–2023 | FK Dynamo Moskova | 77 | (8) |
| 2022–2023 | → Feyenoord | 29 | (9) |
| 2023– | Fenerbahçe | 30 | (9) |
Maajoukkue
| 2017–2019 | Puola U-21 | 16 | (3) |
| 2019– | Puola | 32 | (3) |
 Seurajoukkueuran tilastot kattavat vain kansalliset sarjat, päivitetty 28. maaliskuuta 2024.  Maajoukkueuran tilastot päivitetty 28. maaliskuuta 2024.
Sebastian Szymański (s. 10. toukokuuta 1999 Biała Podlaska) on puolalainen jalkapalloilija, pelipaikaltaan keskikenttäpelaaja. Hän on edustanut turkkilaista Fenerbahçea kesästä 2023 lähtien.
Szymański aloitti uransa TOP 54 Biała Podlaskassa kuusivuotiaana. Maaliskuussa 2013 hän siirtyi Legia Varsovaan. Heinäkuussa 2016 hän siirtyi ykkösjoukkueeseen, jossa hän teki debyyttinsä 7. heinäkuuta 2016 Supercupin ottelussa Lech Poznańia vastaan. Debyyttinsä Ekstraklasassa hän teki 20. elokuuta 2016 Arka Gdyniaa vastaan. Ensimmäisen maalinsa hän teki 3. maaliskuuta 2017 Zagłębie Lubinia vastaan.
31. toukokuuta 2019 Szymański teki viiden vuoden sopimuksen FK Dynamo Moskovan kanssa Kauden 2022–2023 hän pelasi lainalla Rotterdamin Feyenoordissa Alankomaiden pääsarjassa.
Szymański teki debyyttinsä Puolan maajoukkuessa 9. syyskuuta 2019 Itävaltaa vastaan. Ensimmäisen A-maajoukkuemaalinsa hän teki marraskuussa 2019 EM-karsintaottelussa Sloveniaa vastaan, toisen lokakuussa 2023 EM-karsintaottelussa Färsaaria vastaan ja kolmannen maaliskuussa 2024 EM-jatkokarsintaottelussa Viroa vastaan.
Sammalnahkajäkälä

| Sammalnahkajäkälä> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Lecanoromycetidae
Lahko::  Nahkajäkälät Peltigerales
Heimo::  Nahkajäkälät Peltigeraceae
Suku::  Nahkajäkälät Peltigera
Laji::  scabrosella
Kaksiosainen nimi
 Peltigera scabrosella  Holt.-Hartw. 
Katso myös
   Sammalnahkajäkälä Wikispeciesissä  
Infobox OKNimi-testi OK: 
Sammalnahkajäkälä (Peltigera scabrosella) on nahkajäkälien sukuun kuuluva jäkälä. Sen yläpinta on harmaa tai harmaanruskea. Alapinta on vaaleanruskea ja epäselvästi suoninen. Liuskat ovat lyhyitä ja leveitä. Se kasvaa kallioseinämien valuvesipaikoissa. Suomessa lajia on tavattu Pohjois-Suomessa vain muutamissa paikoissa, mutta se on varmasti yleisempi.
Sammalnahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten zeoriinia (C30H52O2) ja dolikorritsiinia (C32H54O3).
Aiheesta muualla

Laji.fi: Sammalnahkajäkälä (Peltigera scabrosella)
UniProt: Taxonomy - Peltigera scabrosella (englanniksi)
Global Biodiversity Information Facility (GBIF): Peltigera scabrosella (englanniksi)
Consortium of Lichen Herbaria: Peltigera scabrosella (englanniksi)
Sebastian Sorsa

| Henkilötiedot |
| --- | --- | --- | --- |
Syntymäaika: 25. tammikuuta 1984 (ikä 40)
Syntymäpaikka: Helsinki, Suomi
Pelipaikka: oikea laitapuolustaja
Pituus: 175 cm
Paino: 75 kg
Lempinimi: Seba, Stuba
Junioriseurat
: MPS
0000–1999: HJK
2000: PK-35
2000–2001: Jokerit
2002–2003: HJK
Seurat
| Vuodet | Seura | O | (M) |
| 2003 | FCK Salamat | 20 | (4) |
| 2004–2007 | HJK | 85 | (5) |
| 2004–2007 | → Klubi 04 | 6 | (0) |
| 2008 | Leeds United | 0 | (0) |
| 2008–2009 | Hamilton Academical | 2 | (0) |
| 2009–2016 | HJK | 185 | (16) |
| 2017 | KuPS | 25 | (1) |
| Yhteensä | Yhteensä | 323 | (26) |
Maajoukkue
| 2005 | Suomi U21 | 1 | (0) |
| 2010–2014 | Suomi | 6 | (0) |
 Seurajoukkueuran tilastot kattavat vain kansalliset sarjat, päivitetty 11. Kesäkuuta 2018.  Maajoukkueuran tilastot päivitetty 12. marraskuuta 2016.
Sebastian Sorsa (s. 25. tammikuuta 1984 Helsinki) on uransa lopettanut suomalainen jalkapalloilija, joka edusti viimeisenä pelivuotenaan Veikkausliigassa pelaavaa Kuopion Palloseuraa. Hän oli pelipaikaltaan oikea laitapuolustaja. Aikaisemmin urallaan Sorsa pelasi enimmäkseen oikeana laitalinkkinä.
Sorsa aloitti jalkapallon Malmin Palloseurassa. Pian hän siirtyi Helsingin Jalkapalloklubin kaupunginosajoukkueeseen ja lopulta ikäluokkansa edustusjoukkueeseen. B-juniorina Sorsa pelasi Pallokerho-35:ssä sekä FC Jokereissa. Kaudeksi 2002 hän palasi HJK:n A-junioreihin. Vuonna 2003 Sorsa siirtyi yhteistyösopimuksen turvin Kakkosessa pelanneeseen FCK Salamoihin, jota valmensi entinen HJK-pelaaja Aki Hyryläinen. Hän pelasi menestyksekkään kauden, voittaen muun muassa Suomen Cupin maalikuninkuuden ja tehden pikkufinaalissa viisi maalia 0-7–voitossa Järvenpään Palloseuraa vastaan.
HJK:sta Sorsa siirtyi tammikuussa 2008 kahden vuoden sopimuksella englantilaiseen Leeds Unitediin.. Sorsa ei kuitenkaan murtautunut pelaavaan kokoonpanoon ja siirtyi kesällä 2008 Skotlannin Valioliigassa kaudella 2008–2009 pelanneeseen Hamilton Academicaliin.
7. tammikuuta 2009 Sorsa vapautettiin Hamilton-sopimuksestaan. Sorsa ehti edustaa Hamiltonia vain kolmessa pelissä syksyn 2008 aikana. 
Sorsa siirtyi takaisin HJK:hon 2009 tammikuussa 2+1-vuotisella sopimuksella.  Sorsan sopimus HJK:n kanssa päättyi kauteen 2016. 11. marraskuuta 2016 Sorsa allekirjoitti kaksivuotisen pelaajasopimuksen KuPS:n kanssa, mutta lopetti kuitenkin ammattilaisuransa sarjakauden 2017 jälkeen.
Sepponen

Sepponen on suomalainen sukunimi. Tunnettuja Sepposia:
Hannu Sepponen (s. 1959), muusikko ja lauluntekijä
Paavo Sepponen (1923–1998), painija
Raimo Sepponen (s. 1936), jääkiekkoilija ja erotuomari
Sanna Sepponen (s. 1978), näyttelijä ja vammaisurheilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Shōko Mikami

| Henkilötiedot |
| --- | --- | --- |
Koko nimi: Shōko Mikami
Syntymäaika: 8. tammikuuta 1981 (ikä 43)
Syntymäpaikka: Chiba, Japani
Kansalaisuus:  Japani
Seurat
| Vuodet | Seura | O (M) |
| 1996–1998 1999–2001 2002–2003 2007–2009 | Nikko Securities Dream Ladies Tasaki Perule FC JEF United Ichihara JEF United Chiba |  |
Maajoukkue
| 1999 | Japani | 3 (2) |
Shōko Mikami (jap. 三上 尚子, Mikami Shōko; s. 8. tammikuuta 1981 Chiba) on japanilainen entinen jalkapalloilija.
Jalkapallomaajoukkue

Mikami debytoi Japanin maajoukkueessa marraskuussa 1999. Hän on pelannut kolme maaottelua ja tehnyt niissä kaksi maalia.
Salvatore Farina

| Salvatore Farina |
| --- | --- |

Henkilötiedot
Syntynyt: 1846
Kuollut: 1918 (71–72 vuotta)
Kansalaisuus:  Italia
Ammatti:  kirjailija
Kirjailija
Äidinkieli: italia
Tuotannon kieli: italia
Aiheesta muualla
Löydä lisää kirjailijoitaKirjallisuuden teemasivulta
Salvatore Farina (1846–1918) oli italialainen kirjailija.
Farinan kertomuksissa ja romaaneissa on luontevia ja tunteikkaita huomaamattoman yksityiselämän ja porvarillisten perheolojen kuvauksia. Nämä sekä niihin liittyvä huumori ovat tuottaneet hänelle kunnianimen "Italian Dickens". Etevimmät hänen teoksistaan, joita on käännetty useille Euroopan kielille, ovat Due amori (1869), Un segreto (1870), Fiamma vagabonda (1872), Mio figlio (1879-81), Il Signor Io (1882), Si muore (novellisarja, 1884–1891), Piu forte del'amore (1890), Che dira il mondo (1893), Madonnina bianca (Vanitas) (1897) ja Fino alla morte (1902).
Aiheesta muualla

Kuvia tai muita tiedostoja aiheesta Salvatore Farina Wikimedia Commonsissa
Farina, Salvatore, Nordisk familjebok (ruotsiksi)
Siniset luolat

Siniset luolat.
Siniset luolat (kreik. Γαλάζιες Σπηλιές, Galázies Spiliés) ovat meriluolia Kreikassa Zákynthoksen saarella. Ne sijaitsevat saaren pohjoiskärjen eli Skinárinniemen itärannikolla lähellä Ágios Nikólaoksen ja Koríthin kyliä.
Sinisiä luolia.
Siniset luolat ovat saaneet nimensä siitä, että merivesi ja siinä olevat esineet näyttävät luolissa hyvin sinisiltä, erityisesti auringon paistaessa suoraan luoliin aamupäivällä. Luolia on useita, ja niistä suurin tunnetaan nimellä Kyanoún. Siniset luolat ovat Zákynthoksen suosituimpia luonnonnähtävyyksiä. Niille tehdään veneretkiä muualta saaresta. Luolat ovat niin suuria, että veneet voivat mennä sisään luoliin. Luolien lähellä sijaitsee Skinárin majakka.
Aiheesta muualla

Kuvia tai muita tiedostoja aiheesta Siniset luolat Wikimedia Commonsissa
Siniset sävelet

| Siniset sävelet Arja Havakka |
| --- | --- | --- |

Studioalbumin tiedot
 Julkaistu: 1994
 Tyylilaji: iskelmä
 Kesto: 33.28
Arja Havakan muut julkaisut
|   | Siniset sävelet 1994 | Lokki 1995 |
Siniset sävelet on suomalaisen iskelmälaulaja Arja Havakan vuonna 1994 julkaistu ensimmäinen studioalbumi.
Kappaleet

Suudelmavalssi – 3.59
Tango Poema – 2.38
Vie minut aamuun – 3.02
Majakka – 3.25
Usko puolet, mitä näet – 3.41
Turhaanko vain – 3.14
Romanssi mollissa – 3.06
Mustat enkelit – 3.22
Jää hiljaisuus – 3.01
Lokki – 3.18
Shaoshan

| Shaoshan 韶山, Sháoshān |
| --- | --- |
 Mao Zedongin synnyinkoti Shaoshanissä.
 Shaoshanin sijainti Xiangtanin kaupungissa
 Shaoshan
 Koordinaatit: 27.915°N, 112.527°E 
Valtio:  Kiina
Maakunta:  Hunan
Prefektuuritason kaupunki:  Xiangtan
Hallinto:  
 – Hallinnon tyyppi:  Piirikuntatason kaupunki
Väkiluku (2019):  103 800
Aikavyöhyke:  UTC+8
Infobox OKVirheellinen NIMI-arvo: 
Shaoshan (kiin.: 韶山; pinyin: Sháoshān) on piirikuntatason kaupunki Hunanin maakunnassa Kiinassa. Hallinnollisesti Shaoshan kuuluu Xiangtanin prefektuuritason kaupunkiin. Hunanin tilastollisen vuosikirjan mukaan Shaoshanissa oli vuoden 2019 lopussa 103 800 vakituista asukasta. Kaupunkialueella asui 67 500 ihmistä ja maaseudulla 36 300 ihmistä.
Shaoshan sijaitsee Hunanin maakunnan keskiosissa, ja kaupungissa vallitsee subtrooppinen monsuuni-ilmasto. Talvet ovat kylmät ja kesät kuumat. Sadekausi on helmikuulta heinäkuulle, ja syksyllä ja talvella on suhteellisen kuivaa.
Sammalsaari (Padasjoki)

Sammalsaari
| --- | --- |
Sijainti:  Padasjoki Päijät-Häme Suomi
Vesialue:  Päijänne
Korkein kohta:  102,5 m 
Pinta-ala:  8,4 ha  
muokkaa - muokkaa wikitekstiä - muokkaa Wikidataa
Sammalsaari  on Päijänteen saari Päijät-Hämeessä Padasjoella. Se kuuluu Päijänteen kansallispuistoon.
Maantietoa

Saari on 440 metriä pitkä, 290 metriä leveä ja sen pinta-ala on 8,4 hehtaaria .
Se sijaitsee Virmailanselän länsiosassa Virmailansaaren edustalla ja Kelventeen pohjoispuolella. Virmailansaaren Kortelahti aukeaa saarta kohti, minkä vuoksi sen ympärillä on useita veneväyliä ja niihin liittyvä kummeli sen länsirannassa. Se on kalliosaari, jonka korkein huippu yltää noin 103 metrin korkeuteen merenpinnasta eli se kohoaa noin 24 metrin korkeuteen Päijänteestä. Kalliolla on etelään aukeavaa jyrkännettä. Mantereelle on matkaa vajaa 900 metriä ja etelässä sijaitsee myös kansallispuistoon kuuluva Hietasaari, jossa on kaksi rantautumiskohtaa. Saari on autio.
Luontoarvoja

Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä joidenkin naapurisaarten kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). Myös muut pikkusaaret tämän ympärillä kuuluvat kansallispuistoon.
Semarang

| Semarang |
| --- | --- |

 vaakuna
 Semarang
 Koordinaatit: 6°58′S, 110°25′E 
Valtio:  Indonesia
Provinssi:  Keski-Jaava
Pinta-ala:  
 – Kokonaispinta-ala:  374 km2 km²
 – Metropolialue:  1 643 km2 km²
Korkeus:  4 m
Väkiluku (2010):  1 555 984
Infobox OKVirheellinen NIMI-arvo: 
Semarang on kaupunki Jaavan saaren pohjoisrannikolla, Indonesiassa. Se on Jawa Tengahin (Keski-Jaava) provinssin pääkaupunki. Kaupungin pinta-ala on 373,67 neliökilometriä ja vuonna 2010 laskettu asukasluku noin 1 556 000. Puhutuimmat kielet ovat indonesia ja jaava. Kaupungissa asuu myös paljon etnisiä kiinalaisia.
Kaupungissa on suuri satama ja hyvät liikenneyhteydet.
Aiheesta muualla

Kuvia tai muita tiedostoja aiheesta Semarang Wikimedia Commonsissa
Sirikan Charoensiri

| Sirikan Charoensiri |
| --- | --- |

Henkilötiedot
Syntynyt: 1986 (ikä 37–38)
Ammatti:  asianajaja
Muut tiedot
Tunnustukset:  International Women of Courage -palkinto (2017)
Järjestö:  International Commission of Jurists   Thai Lawyers for Human Rights
Sirikan ”June” Charoensiri (s. 1986) on thaimaalainen asianajaja ja ihmisoikeusaktivisti, joka oli vuoden 2014 vallankaappauksen jälkeen perustamassa Thai Lawyers for Human Rights -järjestöä. Hän on puolustanut oikeudessa henkilöitä, joita on syytetty poliittisten syiden perusteella, ja hän on itse joutunut monien syytteiden kohteeksi.
Nuoruus ja opiskelu

Charoensirin isä piti pientä lakitoimistoa Thaimaan itäosien Yasothonin provinssissa. Sirikan muutti Bangkokiin opiskellakseen Triam Udom Suksan koulussa. Viimeisenä lukiovuotenaan Sirikan päätti opiskella kansainvälistä politiikkaa Chulalongkorn-yliopistossa. Hän vaihtoi kuitenkin Thammasat-yliopiston oikeustieteelliseen oltuaan vapaaehtoisena Thaimaan eteläosissa vuoden 2004 tsunamin avustustöissä. Siellä vanhempaa mokenikansaan kuulunutta kohdeltiin Charoensirin mukaan liian ankarasti radiovarkaudesta.
Charoensiri kiinnostui yliopistossa rikosoikeudesta, julkisoikeudesta ja ihmisoikeuksista. Hän oli opiskeluaikanaan työharjoittelussa International Commission of Juristsilla (ICJ) ja pystyi matkustamaan ulkomaalaisten oikeustieteen asiantuntijoiden kanssa tutkimaan Thaimaan eteläosien ihmisoikeusrikkomuksia. Charoensiri sai vuonna 2012 stipendin opiskellakseen kansainvälistä ihmisoikeusoikeutta Essexin yliopistossa.
Ura ihmisoikeusasianajajana

Charoensiri ei suorittanut maisteriopintojaan loppuun, vaan hän palasi Thaimaahan työskentelemään ICJ-järjestön kanssa. Hän toimi kansallisena oikeustieteellisenä neuvonantajana ja kirjoitti muun muassa raportteja Thaimaassa tapahtuneista katoamisista ja ihmisoikeusrikoksista.
Charoensiri oli yksi yli kymmenestä asianajajasta, jotka perustivat vuoden 2014 vallankaappauksen jälkeen Thai Lawyers for Human Rights -järjestön, joka tarjoaa pro bono -palveluita puolustamaan henkilöitä, joiden ihmisoikeuksia on rikottu tai jotka on pidätetty poliittisten syiden takia. Järjestö perusti ensin ”kuuman linjan” pieneen toimistoon, mutta se on laajentunut kansainvälisen tuen ansiosta.
Charoensiri edusti ensimmäisessä oikeustapauksessaan 14 opiskelija-aktivistia, jotka järjestivät kesäkuussa 2016 rauhallisen mielenosoituksen demokratian ja sotilashallinnon loppumisen puolesta.
Charoensiri on joutunut poliisin ja oikeuslaitoksen silmätikuksi. Hän ei antanut viranomaisten tehdä hänen autoonsa etsintää ja teki virallisen valituksen poliisista vallan väärinkäytöstä. Charoensiri sai pian itse kaksi syytettä. Hän sai uusia syytteitä myöhemmin saman vuoden aikana, ja hänen väitetään lietsoneen kapinaa ja kiertäneen juntan kieltoa poliittisista kokoontumisista.
Aiheesta muualla

Kuvia tai muita tiedostoja aiheesta Sirikan Charoensiri Wikimedia Commonsissa
Savo-Karjalan vihreät

| Savo-Karjalan vihreät |
| --- | --- |

Alue:  Savo-Karjalan vaalipiiri Pohjois-Karjalan maakunta Pohjois-Savon maakunta
Toimisto:  Asemakatu 42 70100 Kuopio
Johto:  Toni Juvonen (pj.)  Krista Mikkonen (vpj.)  Tero Kankaanperä (tj.)
Kansanedustajia:  1 / 16 (2023)
Aluevaltuutettuja:  7 / 128 (2022)
Kunnanvaltuutettuja:  31 / 912 (2021)
Savo-Karjalan vihreät on Vihreän liiton piirijärjestö Savo-Karjalan vaalipiirissä. Järjestö muodostettiin vuoden 2013 alussa, kun Pohjois-Karjalan vaalipiirissä toiminut Pohjois-Karjalan Vihreät ja Pohjois-Savon vaalipiirissä toiminut Pohjois-Savon vihreät yhdistyivät vaalipiiriuudistusta seuraten. Fuusio toteutettiin siten, että Pohjois-Savon piiri muutti nimensä sekä sääntönsä ja Pohjois-Karjalan piiriyhdistys asetettiin lepäämään.
Puheenjohtajat

Toni Juvonen 2013→
Varapuheenjohtajat

Krista Mikkonen 2013
Antti Elsilä 2014→
Jäsenyhdistykset

Joensuun Vihreät (JoVi)
Pohjois-Karjalan Vihreät Nuoret – Viikari (JoViNo)
Kontiolahden Vihreät
Kuopion Vihreät (KuoVi)
Kuopion vihreät nuoret ja opiskelijat (KuViO)
Leppävirran Vihreät
Maaningan-Siilinjärven-Nilsiän Vihreät (MaSiiNi)
Pohjois-Karjalan Vihreät Naiset
Pohjois-Savon Vihreät Naiset (Sohvi)
Sisä-Savon Vihreät (SiSaVi, Rautalampi, Suonenjoki, Tervo ja Vesanto)
Vihreä Pohjois-Karjala (Ilomantsi, Juuka, Kitee, Lieksa, Liperi, Nurmes, Outokumpu, Polvijärvi, Rääkkylä, Tohmajärvi ja Valtimo)
Vihreä Varkaus
Ylä-Savon vihreät (YSaVi, Iisalmi, Keitele, Kiuruvesi, Lapinlahti, Pielavesi, Sonkajärvi ja Vieremä)
Aiheesta muualla

Savo-Karjalan vihreät[vanhentunut linkki]
Seos

Seos on vähintään kahden aineen muodostama yhdistelmä, jonka seoskomponentit eivät ole kemiallisesti sitoutuneet toisiinsa yhdisteeksi. Seosten koostumukset eivät ole vakioita. Esimerkiksi messinki on kuparin ja sinkin seos, ja sen koostumus ei ole koskaan tarkalleen sama.
Homo- ja heterogeeniset seokset

Homogeeninen seos on tasalaatuinen eli siinä ei ole erotettavissa selkeää faasirajaa seoksen komponenttien välillä. Esimerkki homogeenisestä seoksesta on puhdas ilma tai viina, joka on etanolin vesiliuos. Homogeenisten seosten osat voidaan erottaa toisistaan vain käyttämällä jotain kemiallista tai fysikaalista ominaisuutta hyväkseen, kuten esimerkiksi tislaamalla eli höyrynpaineen mukaan erottamalla.
Heterogeenisessä seoksessa näkyy erillisiä osia. Sellainen on esimerkiksi veden ja öljyn seos. Heterogeeniset seokset voidaan yleensä erottaa homogeenisiksi seoksiksi tai puhtaiksi aineiksi fysikaalisin menetelmin, esimerkiksi suodattamalla, haihdutuksella tai uuttamalla.
Homo- ja heterogeenisen seoksen välimuoto on kolloidi. Kiinteä aine on kolloidisessa liuoksessa pieninä hiukkasina, jotka eivät näy silmin mutta kuitenkin hajottavat valoa. Jotkut kolloidiseokset ovat vakaita, koska liuottimen ja kolloidin pinnan välille syntyy adheesiovoima. Vakaus saattaa säilyä, jollei kolloideja ole liuoksessa liikaa, jolloin ne pääsevät paakkuuntumaan ja vajoavat pohjalle. Lisäksi saippuat ja puhdistusaineet muodostavat vesiliuoksessa misellejä, joissa voi olla sisällä veteen liukenematonta ainetta. Geelit ovat kiinteitä verkkomaisia rakenteita sisältäviä neste-kiinteä-seoksia, jotka eivät myöskään itsekseen erotu.
Kolloidisia seoksia

Sumu on kyseessä, kun kaasuun on sekoittunut nestettä.
Savu on kyseessä, kun kaasuun on sekoittunut kiinteää ainetta.
Emulsio on kahden nesteen seos. Huomaa tässä yhteydessä liuoksen ja seoksen ero.
Vaahto on seos, jossa kiinteän aineen tai nesteen seassa on kaasua.
Liete on kyseessä, kun nesteen seassa on kiinteää ainetta.
Geeli muodostuu, kun kiinteään aineeseen sekoittuu nestettä.
Seoksiin liittyvää kemiallista analyysia

Raoultin laki, Henryn laki
Liukenemisreaktio (liukenemisen entalpian, Gibbsin energian ja entropian muutos, ym.)
Kolloideille isoelektrinen piste
Tislaus, McCabe-Thielen menetelmä
Erilaisia seoksia

Liuos on liuottimen ja liuenneen aineen välinen seos.
Lejeerinki on metalliseos.
Atseotrooppisen seoksen aineet eivät erotu tislattaessa.
Raseeminen seos on kiraalisen aineen seos, josta on puolet molempaa enantiomeeria.
Ideaaliseos noudattaa täsmälleen Raoultin lakia, ideaalilaimea seos taas Henryn lakia.
Mekaaninen seos on kiinteiden aineiden muodostama seos.
Aiheesta muualla

Kuvia tai muita tiedostoja aiheesta Seos Wikimedia Commonsissa
S.E.T.I. (albumi)

| S> E.T.I. The Kovenant |
| --- | --- | --- |

Studioalbumin tiedot
 Julkaistu: 8. huhtikuuta 2003
 Tyylilaji: Metallimusiikki
 Kesto: 69.09
 Levy-yhtiö: Nuclear Blast
muut julkaisut
| Animatronic 1999 | S.E.T.I.  | Aria Galactica 2007 |
S.E.T.I.on norjalaisen metallimusiikkiyhtye The Kovenantin neljäs albumi. Se julkaistiin vuonna 2003.
Kappaleet

"Cybertrash" – 5:57
"Planet of the Apes" – 4:04
"Star By Star" – 4:25
"Via Negativa" – 5:59
"Stillborn Universe" – 5:23
"Acid Theater" – 4:10
"The Perfect End" – 6:50
"Neon" – 5:46
"Keepers of the Garden" – 5:50
"Pantomime" – 6:23
"Hollow Earth" – 5:44
"Industrial Twilight" – 7:02
Tekijät

Lex Icon - Laulu/Bassokitara/Koskettimet/Ohjelmointi
Psy Coma - Kitarat/Koskettimet/Ohjelmointi
Angel - Guitar
Eileen Kupper - Taustalaulu
Von Blomberg - Rummut
Tekijät > Kiertueelle tulleet uudet jäsenet

Küth - Rummut
Brat - Koskettimet
Arvostelut

Desibeli.net:
Imperiumi: 8½/10
Soundi:
Aiheesta muualla

S.E.T.I. (albumi) Discogsissa. (englanniksi)
Albumi S.E.T.I. (albumi) Encyclopaedia Metallum -sivustolla (englanniksi)
Seppojuhani Ruotsalainen

Seppojuhani Ruotsalainen (s. 21. syyskuuta 1948 Kuopio) on suomalainen näytelmäkirjailija, teatteriohjaaja ja radiotoimittaja. Hän on kirjoittanut noin 50 näytelmää, joita on esitetty etupäässä harrastajateattereissa.
Ruotsalainen aloitti teatteriuransa 1960-luvulla Kuopion yhteisteatterin nuorisolinjalla ja iltanäyttelijänä. Hän sai opastusta draaman kirjoittamiseen etenkin Kuopiossa opettajana ja näytelmäkirjailijana toimineelta Lauri Leskiseltä. Hän suoritti humanististen tieteiden kandidaatin tutkinnon kirjallisuustieteessä Tampereen yliopistossa ja on pätevöitynyt myös nuoriso-ohjaajaksi ja media-assistentiksi. Ruotsalainen on tehnyt 1960-luvun lopulta asti Yleisradiolle satoja radio- ja televisio-ohjelmia. Vuonna 1973 hänet nimitettiin Mikkelin läänin lääninkirjailijaksi, johon mennessä hän oli kirjoittanut parikymmentä pienoisnäytelmää, tv- ja radiokäsikirjoituksia, näytelmän Savonlinnan kesäteatterille ja ollut perustamassa kirjoittajayhdistyksiä Savonlinnaan, Heinolaan ja Pieksämäelle.. 1980-luvun loppupuolella Ruotsalainen toimi Hämeen läänin ohjaavana läänintaiteilijana.
Ruotsalainen tunnetaan etenkin farsseista ja komedioistaan, joskin vuosien mittaan hänen ilmaisunsa on vakavoitunut. Hänen näytelmiensä hahmoina on usein äkkirikastumiseen pyrkiviä konsultteja ja yrittäjiä.
Vuonna 2013 Ruotsalainen valittiin Keski-Suomen alueellisen taidetoimikunnan puheenjohtajaksi.
Näytelmiä

1972: Riisi, nuori alkoholisti, tv-elokuva, ohj. Osmo Harkimo
1974: Atomitotemi, lastennäytelmä, Mikkelin teatteri
1974: Lottopotti, Savonlinnan Teatteri
1998: Miehen mitta, Rovaniemen Teatteri
Shanghain valot

| Shanghain valot Annika Eklund |
| --- | --- | --- |

Studioalbumin tiedot
 Julkaistu: 6. huhtikuuta 2006
 Tuottaja(t): Esa Nieminen
 Tyylilaji: iskelmä, pop
 Kesto: 40.45
 Levy-yhtiö: WEA
Listasijoitukset
  13. (16/2006)
Annika Eklundin muut julkaisut
| Valoja ja varjoja 2003 | Shanghain valot 2006 | Rakkausseikkailu 2007 2007 |
Shanghain valot on vuonna 2006 julkaistu Annika Eklundin kolmas pitkäsoitto. Levy sisälsi Suomen euroviisu-karsinnoissa kolmanneksi sijoittuneen hitin ”Shanghain valot”, jonka lisäksi levyltä julkaistiin singlenä myös kappale ”Sinussa on jotain”. Levy valittiin radiokanavien äänestyksessä huhtikuussa 2006 kuukauden levyksi.
Kappaleet

Shanghain valot – 3.00
Minä ja hän – 3.31
Sydän täynnä tyhjää – 3.45
Sunnuntaiaamu – 3.15
Sama aika, sama paikka – 3.27
Sinussa on jotain – 3.32
Jos toiveeni toteutuu – 3.19
Outo olo – 3.29
Hän et voinut olla – 3.28
Pikku paholainen – 2.58
-DISCO! -potpuri- – 7.01
Huone 105
Dirlandaa
Metsäratio
Minttu sekä Ville
Apinamies
Aiheesta muualla

Shanghain valot discogs.com -sivustolla
Satakunnansilta

| Satakunnansilta |
| --- | --- |
 Satakunnansilta Tammerkosken itärannalta katsottuna. Kuva helmikuulta 2006.
Ylittää:  Tammerkosken
Sijainti:  Tampere
Ylläpitäjä:  Tampereen kaupunki
Pituus:  127 m
Leveys:  12 m
Avattu liikenteelle:  1900
Koordinaatit:  61°30′03.5″N, 23°45′44.0″E
Lisää silta-artikkeleitaArkkitehtuurin teemasivulla
Satakunnansilta on Tampereella sijaitseva vanha silta, joka ylittää Tammerkosken Hämeensillan pohjoispuolella. Silta on osa Satakunnankatua ja se on sekä ajoneuvoliikenteen että jalankulkijoiden käytössä.
Satakunnansillan suunnitteli insinööri Karl Snellman. Se rakennettiin vuosina 1897–1900 ja otettiin käyttöön 9. lokakuuta 1900. Silta on 6-aukkoinen kiviholvisilta, jonka jännemitat ovat 17 metriä. Sillan leveys on 11,75 metriä ja sen kokonaispituus on 112,6 metriä.